CELEX: 62020CN0366
Language: el
Date: 2020-08-05 00:00:00
Title: Υπόθεση C-366/20: Αίτηση προδικαστικής αποφάσεως την οποία υπέβαλε το Tribunal Superior de Justicia de Cataluña (Ισπανία) στις 5 Αυγούστου 2020 — CZ κατά Tribunal Económico-Administrativo Regional de Cataluña (TEAR de Cataluña)

26.10.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 359/6
            
         
      Αίτηση προδικαστικής αποφάσεως την οποία υπέβαλε το Tribunal Superior de Justicia de Cataluña (Ισπανία) στις 5 Αυγούστου 2020 — CZ κατά Tribunal Económico-Administrativo Regional de Cataluña (TEAR de Cataluña)
      (Υπόθεση C-366/20)
      (2020/C 359/09)
      Γλώσσα διαδικασίας: η ισπανική
      
         Αιτούν δικαστήριο
      
      Tribunal Superior de Justicia de Cataluña
      
         Διάδικοι στην υπόθεση της κύριας δίκης
      
      
         Προσφεύγων(ουσα): CZ
      
         Καθού: Tribunal Económico-Administrativo Regional de Cataluña (TEAR de Cataluña)
      
         Προδικαστικά ερωτήματα
      
      
               
                  1)
               
               
                  Αντιβαίνει προς το δίκαιο της Ένωσης –και ιδίως προς τα άρθρα 63 και 65 ΣΛΕΕ και τις θεμελιώδεις αρχές της ελεύθερης κυκλοφορίας, της ίσης μεταχειρίσεως και της απαγορεύσεως των διακρίσεων– εθνική ρύθμιση όπως το άρθρο 39, παράγραφος 2, του Ley del Impuesto sobre la Renta de las Personas Físicas 35/2006 (νόμου 35/2006, περί φόρου εισοδήματος φυσικών προσώπων), της 28ης Νοεμβρίου, όπως αναδιατυπώθηκε από το άρθρο 3 Dos του νόμου 7/2012, της 29ης Οκτωβρίου, το οποίο χρησιμοποιεί τον χαρακτηρισμό «αδικαιολόγητη προσαύξηση περιουσίας» η οποία φορολογείται «σε κάθε περίπτωση» κατά την παλαιότερη φορολογική χρήση από εκείνες ως προς τις οποίες δεν έχει συμπληρωθεί ο χρόνος παραγραφής, σε περίπτωση πλημμελούς[,] ή εκπρόθεσμης συμμορφώσεως με την υποχρέωση παροχής πληροφοριών σχετικά με ευρισκόμενα στην αλλοδαπή ενσώματα ή άυλα περιουσιακά στοιχεία ή δικαιώματα μέσω του εντύπου «Modelo 720», κατά παρέκκλιση των κανόνων περί παραγραφής που προβλέπονται στον Ley General Tributaria 58/2003 (νόμο 58/2003 περί του γενικού φορολογικού κώδικα), εκτός εάν πρόκειται για «δηλωθέντα εισοδήματα» ή εισοδήματα αντιστοιχούντα σε χρονικά διαστήματα κατά τα οποία το οικείο πρόσωπο δεν είχε τη φορολογική κατοικία του στην Ισπανία;
               
            
               
                  2)
               
               
                  Σε περίπτωση αρνητικής απαντήσεως και εφόσον κριθεί ότι η ως άνω ρύθμιση είναι σύμφωνη προς την αρχή της αναλογικότητας, αντιβαίνει προς το δίκαιο της Ένωσης –και ιδίως προς τα άρθρα 63 και 65 ΣΛΕΕ και τις θεμελιώδεις αρχές της ελεύθερης κυκλοφορίας, της ίσης μεταχειρίσεως, της απαγορεύσεως των διακρίσεων και της αναλογικότητας– εθνική ρύθμιση όπως το άρθρο 39, παράγραφος 2, του Ley del Impuesto sobre la Renta de las Personas Físicas 35/2006, της 28ης Νοεμβρίου, η οποία προβλέπει τις ανωτέρω συνέπειες ακόμη και σε περίπτωση στην οποία τα εν λόγω εισοδήματα δηλώθηκαν μεν εκπρόθεσμα, αλλά προτού κινηθεί και γνωστοποιηθεί οποιαδήποτε διαδικασία ελέγχου και χωρίς να έχει υποβληθεί οποιαδήποτε αίτηση ανταλλαγής πληροφοριών φορολογικής φύσεως, παρότι υφίσταται σχετική συμφωνία με το τρίτο κράτος;